Der er fundet legionellabaketerier i vandet på 10 ud af 18 kommunale plejehjem i Aalborg Kommune. Det betyder, at de ældre ikke må bade eller drikke vandet. Aalborg Kommune har gennemført en test af vandkvaliteten på de 18 plejehjem, hvor Aalborg Kommune ejer bygningerne. Prøverne påviste et forhøjet indhold af legionella-bakterier i det varme vand på ti plejehjem, skriver kommunen i en pressemeddelelse. De berørte plejehjem er: Elmely, Nørresundby Fjordparken, Hals Gabrielsværk, Nørresundby Ulstedparken, Hals Gug Plejehjemsboliger, Aalborg SØ Storvorde Plejecenter, Storvorde Riishøjcentret Plejeboliger, Aalborg Trækbanen (Aagaarden) Egestadshus, Aalborg SV Bøgemarkcentret, Svenstrup J - Ældre- og Handicapforvaltningen har allerede iværksat en indsats for at nedbringe forekomsten af legionella-bakterier i vandet på de berørte plejehjem. Indsatsen omfatter, at vandtemperaturen hæves, at anlæggene skylles igennem, og at filtre på vandhaner og brusere udskiftes, fortæller Tommy Jensen, der er ejendomsinspektør i Ældre- og Handicapforvaltningen i Aalborg Kommune. Beboere og personale er blevet orienteret om forhåndsregler, som skal mindske risikoen for smitte, indtil vandværdierne atter er normale. Testen er gennemført i forlængelse af et fund af forhøjet indhold af legionella-bakterier i det varme vand på tre plejehjem midt i februar. Aalborg Kommunes øvrige 22 plejehjem er placeret i bygninger, som er ejet af boligselskaber. Ældre- og Handicapforvaltningen vil nu rette henvendelse til hvert enkelt boligselskab og henstille, at de tester vandkvaliteten på de øvrige kommunale plejehjem. Læs mere om sygdommen her.

Referat:
Aalborg Kommune forbyder ældre på 10 plejehjem at gå i bad og drikke vandet. Se listen her.